**Sažetak poziva**

**Naziv poziva**

POZIV

Gradu Belom Manastiru za dostavu prijedloga operacije

„Obrazovanje za sve“

koja će se financirati kao izravna dodjela sredstava u okviru

Prioritetne osi 2. Socijalno uključivanje

Specifičnog cilja 9.i.2 „Jačanje aktivnog uključivanja kroz implementaciju integriranih projekata za obnovu 5 nerazvijenih pilot područja“

Operativnog programa ''Učinkoviti ljudski potencijali'' 2014.-2020.

**Referentni broj poziva**

UP.02.1.2.06

1. **Cilj poziva**

**Opći cilj Poziva**:

Poboljšanje kvalitete života djece i njihovih obitelji u Gradu Belom Manastiru kroz integraciju djece u nepovoljnom položaju u Osnovnoj školi Dr. Franjo Tuđman Beli Manastir.

**Specifični cilj Poziva**:

Osiguranje bolje integracije djece i mladih te pripadnika romske nacionalne manjine i njihovih obitelji.

1. **Ukupna raspoloživa sredstva**

Maksimalan iznos za sufinanciranje operacije „Obrazovanje za sve“, predviđen ovim Pozivom iznosi **2.182.200,00 HRK**.

1. **Raspoloživa sredstva po prijavitelju (najviši - najniži iznos ako je relevantno)** n/p
2. **Predviđeni intenzitet potpore**

Intenzitet potpore u okviru predmetnog Poziva iznosi 100% prihvatljivih troškova, pri čemu potencijalni prijavitelj nije dužan osigurati sufinanciranje iz vlastitih sredstava.

1. **Prihvatljivi prijavitelj**

Prihvatljivi prijavitelj u sklopu predmetnog Poziva je Grad Beli Manastir, a partnerska institucija je osnovna škola „Dr. Franjo Tuđman“. Temelj za provedbu ove operacije je Intervencijski plan grada Belog Manastira i Općine Darda u okviru II.5 Razvojnog prioriteta RP5 - Socijalna uključenost, u skladu s identificiranim ciljnim skupinama definiranim u okviru specifičnog cilja 9.i.2. „Jačanje aktivnog uključivanja kroz implementaciju integriranih projekata za obnovu 5 nerazvijenih pilot područja“ Operativnog programa „Učinkoviti ljudski potencijali 2014.-2020.“.

1. **Prihvatljive aktivnosti:**
2. Provedba programa produženog boravka
3. Edukacijske aktivnosti
4. Upravljanje projektom i administracija
5. Promidžba i vidljivost
6. **Geografska ograničenja (ako je primjenjivo):**

Aktivnosti operacije provode se u Republici Hrvatskoj.

1. **Administrativni podaci (rok, oblik i mjesto (ako je relevantno) podnošenja projektnih prijedloga):**

**Krajnji rok** za dostavu prijedloga operacije po ovom Pozivu Nadležnim tijelima (UT/PT1) koja će se financirati kao izravna dodjela sredstava je **31. prosinac 2020. godine**.

**Projektna prijava** mora biti na hrvatskom jeziku i u potpunosti elektronički ispunjena na obrascu preuzetom s internetske stranice: https://esif-wf.mrrfeu.hr/. Kako bi projektna prijava bila **formalno potpuna**, mora sadržavati sljedeće:

1. **Prijavni obrazac A**
2. **Presliku odobrenog Sažetka operacije i dopisa odobrenja**
3. **Obrazac u kojem se navodi popis zakona i/ili podzakonskih akata/strateških dokumenata i ostalih relevantnih dokumenata kojim KI dokazuje da je moguće identificirati samo jednog unaprijed određenog prijavitelja (uključujući relevantne navode iz zakona/strateških dokumenata/ostalih propisa, koje nije potrebno posebno dostavljati nego samo navesti)**
4. **Izjavu Prijavitelja** potpisanu i ovjerenu od strane osobe koja je zakonom ovlaštena za zastupanje
5. **Izjavu Partnera** potpisanu i ovjerenu od strane osobe koja je zakonom ovlaštena za zastupanje
6. **Obrazac u kojem se detaljno prikazuje način provedbe operacije u okviru postupka izravne dodjele sredstava i usklađenost operacije/aktivnosti s nacionalnim zakonodavstvom i internim aktima** (sukladno nacionalnim propisima, uz prilaganje sve relevantne dokumentacije uvidom u koju je jasno i vidljivo kako će se operacija provoditi i kroz sufinanciranje iz Fondova)
7. **Dokumentaciju za potrebe ugovaranja standardnih veličina jediničnih troškova** (ako je primjenjivo).

**Adresa za dostavu dokumentacije Korisnika prema Posredničkom tijelu razine 1**:

Ministarstvo rada i mirovinskoga sustava

Uprava za upravljanje operativnim programima Europske unije

Ulica grada Vukovara 78

10000 Zagreb

Prijavu je potrebno poslati isključivo poštanskom pošiljkom ili dostaviti osobnom dostavom na CD-u uz popratni dopis u zatvorenom paketu/omotnici.